To mænd er tiltalt for at røve penge og lodsedler fra en 10-årig pige.

En 10-årig spejderpige var ude for noget af en ubehagelig oplevelse, da hun i oktober sidste år var ude og sælge lodsedler. Ved stoppestedet ved Nørre Uttrup Kirke i Nørresundby blev hun passet op af to mænd. De er tiltalt for at have vredet armen om på hende, hvorefter de tog 600 kroner og 10 lodsedler fra hende. De to mænd er også tiltalt for et villaindbrud i oktober sidste år. Her skap de af sted med en bærbar pc, to fladskærme, en dvd-optager, en zaptor-boks og et smykkeskrin med smykker til en værdi af knap 85.000 kroner. Endelig er den ene af mændene tiltalt for et indbrud på en tankstation. Det eneste, han fik ud af det, var to poser slik. Sagen er for Retten i Aalborg torsdag 7. juni.